《送董伯玉造朝改秩》
宋代·吴芾

之子久言别，今秋忽此来。
访我湖山上，连月相追陪。
和诗动盈轴，举酒必昼罍。
使人增眼明，顿觉忘衰颓。
方将走山谷，乘兴共寻梅。
一笑坐花下，覆此黄金杯。
俄然告我去，遮路挽不回。
匆匆陈祖席，再豁怀抱开。
自古论治道，常患无人才。
如子虽寒素，万口称贤哉。
时运偶未至，半在困尘埃。
从今脱选调，宁复嗟淹回。
会见日千里，腾跃如龙媒。
愿言更努力，圣主方筑台。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。